Narratiewe Stories - Janlu Kuyler Ek lees ‘n uitstekende boek van Lenard Sweet : From Tablet to Table. Die boek gaan oor die Bybel wat 'n narraphor is. En nee, moenie skrik nie, dis nie Grieks of 'n kettery nie. Sweet skryf dat 'n narraphor 'n storie is wat narratief gebruik sowel as metafore om 'n idee of konsep oor te dra. Daarom skryf hy is die Bybel 'n narraphor wat narratiewe en metafore gebruik om God se karakter en sy soeke na 'n verhouding met ons, oor te dra. Hierdie narraphors kom voor in stories wat vertel word. Dink bietjie terug toe jy klein was en by die kinderkerk of Sondagskool die stories van die Bybel geleer het. Dit was eenvoudige stories wat jou ouers of ander vir jou vertel het. So het jy die Here leer ken - deur die stories. Sweet skryf dat die stories wat ons lewens raak, dikwels by 'n tafel vertel word. Wanneer ons as gesinne saam eet, of as vriende rondom 'n tafel kuier oor goeie kos en goeie wyn. Dis dan dat die wyshede van die Bybel eintlik (in stories!) na vore kom en oorgedra word. Hy haal navorsing aan van 'n sosioloog, Cody C. Delistraty, wat bevind het dat kinders wat etes saam met hulle gesinne aan tafel eet, baie meer volwasse en minder kwessies het: - Die nommer 1 faktor vir ouers wat kinders grootmaak wat dwelmvry, gesond, intelligent en aangename mense is, is gereelde gesinsetes! - Die nommer 1 faktor wat kinders se woordeskat vorm, meer as enige ander gesinsaktiwiteit, ingesluit spel, is gereelde gesinsetes! - Die nommer 1 voorspeller van toekomstige akademiese sukses vir laerskoolkinders, is gereelde gesinsetes. - Een van die beste voorsorgmaatreels teen kinder-vetsug, is gereelde gesinsetes. - Die veranderlike wat die meeste geassosieer word met 'n laer voorkoms van depressiewe gedagtes en selfmoordneigings by 11-18 jariges, is gereelde gesinsetes. Daar is met ander woorde waarde daarin om nie voor die televisie te eet, of heeltyd op jou tablet te speel terwyl jy en jou kinders saam is nie. Maar mekaar in die oë te kyk, te kommunikeer en stories met mekaar te deel. En dit om die tafel! Op daardie manier word die narraphors wat die belangrike fondasies van ons lewens vorm, die beste oorgedra. Sweet skryf (bladsy 13) “Jesus ate all kinds of food around all kinds of tables in all kinds of places with all kinds of people. To be a disciple of Jesus - then and now - is to love to eat, no matter what Jesus cooks and no matter where he sets the table”. Die Koninkryk is 'n Feesmaal. Die Nagmaal is 'n ete van brood wat gebreek word en wyn wat geskink word. Wanneer die verlore seun terugkom by sy ouerhuis word 'n vetgemaakte kalf geslag en feesgevier. Die narraphor om God te verstaan, is 'n ete! Roep vanaand jou mense bymekaar en kuier! Vergeet die tablet, dek die tafel!
Jesus rain on my parade. Water my world weariness, and wash off my anxiety. Dampen my thoughtless enthusiasms; drown my proud pieties; make a river between me and worldly success. Jesus rain heavy on my parade so I may rest in the safety of deep waters. Disturb the pool to which I have been sent so old hurts may heal, and weariness be lifted. Jesus reign in my parade— Let there be no drought. May the stream rise from the earth and the sky open at the rainbow even as clouds come over the whole land. Jesus rain on my parade. Jesus, reën op my lewenspad Maak nat my wêrelds moegheid, en was my angstigheid af. Demp my onnadenkende entoesiasme; verdrink my trotse vroomhede; skep 'n rivier tussen my en wêreldse sukses. Jesus, reën swaar op my lewenspad sodat ek kan rus in die veiligheid van die diep waters. Versteur die poel waarheen ek gestuur is sodat ou sere mag genees, en moegheid kan verdamp. Jesus regeer oor my pelgrimspad Laat daar nie droogte wees nie. Mag die waterstroom opkom uit die aarde en die lug oopgaan by die reënboog selfs as wolke opsteek oor die hele land. Jesus reën op my pelgrimspad.